
RAP0RTAR0 DE LA PLENUM-KOMITATO DE SAT POR LA JAROJ 1933-1934 


B. Administracia k Financa Raporto 


I. Bilanco-lnvenlaro 1934. 

Neebla, almenaŭ sensignifa estus la 
komparo de la bilancoj 1933 k 1934. 
Ja ni konfesu, ke la inventaro de 
junio 1933 estis ĉe multaj postenoj ne 
tre ekzakta ; tio rezultis el la perturbo, 
kiu neeviteble sekvis la subitan trans- 
porton de la varoj el Leipzig al Parizo. 

Krome ni poste konstatis, ke mult- 
aj kontoj, — ĝis majo 1933 tenitaj 
en Leipzig, — venis al Parizo ne- 
ĝustaj. Ni devis longe korespondadi 
kun la klientoj por ripari la erarojn 
k diferencojn. En la plimulto el la 
kazoj ni nur povis akcepti fideme 
Ia asertojn de la debitoroj aŭ kredi- 
toroj, — asertoj absolute nekontrole- 
blaj pro manko, en niaj manoj, de 
dokumentoj tiutempaj. Aliel pro- 
cedi ni ne povis. 


II. Adminislracia Komisiono 

C.i tie ni diru, kun bedaŭro, ke la 
ĝistiama Adm. Kom. Leipziga ŝajne 
ne plenumis konvene sian taskon. 
Ni ne povas certigi, ke ĝi regule aŭ 
senaverte rcvizis la kontojn k kason ; 
almenaŭ tiu interveno ne lasis post- 
signojn en Ia kontoj. La A.K. lasis 
aŭ igis detrui multege da dokumentoj, 
kies malhavo tre ĝenas nin hodiaŭ. 
Ekzemple oni ne sendis al ni la kaso- 
libron pri la detalaj spezoj ĝis la 
31-a de majo 1933. Samc estis de- 
truita la sliparo de la eks-SAT-anoj 
k abonantoj. K-do L. eĉ detruis la 
matricon de pluraj eldonaĵoj, i.a. la 
matricon de Kantaro k Komunista 
Manifesto k — ĉu kredeble ? — tiun 
de « Faŭsto » ! 

Juĝi k kondamni ia Adm. Komi- 
sionon ni ne rajtas, ĉar ja ni ne scias, 
ĝis kia grado la faŝista teroro minacis 
la SAT-oficejon en Leipzig. Tamen ni 
ne rajtas ne bedaŭri tiun staton, kiu 
tre domaĝis k daŭre domaĝas al nia 
afero k ege komplikas nian ĉi tiean 
taskon. 


Cetere, eĉ se pruviĝas, ke la detruo 
de la dokumentoj okazis pro reala 
danĝero, la Leipziga Adm. Komi- 
siono portas gravan respondecon : 
ja longtempe antaŭ la faktiĝo de la 
Hitlera reĝimo, la Pariza Direkcio 
avertis pri la minaco Hitlera.k insistis, 
postulis jam jaron antaŭe la iom- 
post-ioman transsendadon al Parizo 
de la Leipziga administracio. Sen- 
dube niaj Leipzigaj K-doj konsideris 
nin kiel infanojn ; al niaj avertoj ili 
kviete respondis « ne timu ombrojn »! 

Nun la Administracio staras sur 
tute aliaj bazoj. Jen, kiel ĝi funkcias 
rilate la kontojn k kason : a) La 
sekretario, K-do Banmer, malfer- 
mas la poŝtaĵojn, distribuas la doku- 
mentojn laŭ la celo k fako, tenas la 
kaslibron ; b) K-do Oermen ( pseŭdo- 
nimo !) faras la fakturojn k tenas la 
centrajn k klientajn kontojn ; c) la 
redaktoro notas sur slipojn la pagojn 
de abonoj k kotizoj. 

Per tiu trimembra kolektivo la 
primona mastrumado estas pli seku- 
ra, ĉar tiel ekzistas reciproka kon- 
trolado. Certe tiu garantio estas 
ankaŭ nur relativa k tie la faktoro 
« fidemo » ne estas bagatela. 


III. Financaj perspeklivoj. 

Nek brilaj, nek malbrilaj ! Ni tuj 
akcentu, ke ni povis plu-ekzisti, mal- 
graŭ la lastjara skuego, dank’al mala- 
varo de iu plenfida K-do, kiu neniam 
ŝanceliĝis investi en nian asocian 
kason tiom, kiom necesis, el sia 
privata mono. La kredito ĉe SAT de 
tiu K-do ondumas de monato al mo- 
nato ; komence de la jaro ĝi reduktiĝis 
ĝis 19.500 ffr. pro allluo de la kotizoj 
k abonoj, sed certe antaŭ la fino de 
la jaro ĝi ree atingos 35.000 ffr. (ne 
kalkulante lian prunton por Ia eldono 
de la Vortaro). 

Granda sukceso estas jam tio, ke 
spite la batojn k barojn ni povis 
elteni, presigante regule 2 gazetojn 


monatajn k novajn librojn. La ekono- 
mia krizo t.rafis multajn SAT-anojn 
individue; la politikaj krizoj trafis 
ankaŭ iujn kolektivojn de SAT- 
anoj. Tiel SAT estas senigita de siaj 
klientaroj germania, aŭstria, k jam 
delonge — itala k soveta ; de pluraj 
monatoj la rilatoj kun balkanaj land- 
oj, eĉ kun Portugalio, fariĝas mal- 
facilaj. 

Feliĉe aperis nova profitfonto, kiu, 
espereble, savos nian aferon defini- 
tive. Ni aludas pri la 2-a eldono de 
« Plena Vortaro de Esperanto ». En 
tiu entrepreno SAT riskas absolute 
nenion, ĉar ĝi investis ne unu solan 
frankon. 

En lasta novembro la Plenum- 
Komitato, konstatinte, ke SAT dis- 
ponas nenian kapitalon k konvin- 
kite pri la nepra neceso por la espe- 
rantistaro de tiu instrumento, deci- 
dis doni ĉian liberon al K-doj Lanti 
k Banmer, por ke ili proprarimede 
plenumu la duan eldonon. Tiuj du 
K-doj kolektis Ia necesan sumon, 
parte el sia privata monujo, parte 
dank’ al antaŭpagoj de la nederlanda, 
sveda k francia LEA-oj, kiuj kom- 
pense ĝuas tre favoran kondiĉon 
pri vendo. 

Konsidere la valoron de tiu ilo 
por la vere-praktikantoj de espe- 
ranto, ĉi tiu verko nedubeble vendi- 
ĝos facile, se ne rapide, k lasos fin- 
fme gravan profiton netan, kies parto 
estos rezervata por eventuala 3-a el- 
dono k la cetero... venos en la SAT- 
kason. 

Per tiu eksterordinara enspezo ni 
povos firmigi la ekvilibron de niaj 
fmancoj ; per ĝi ni povos lliki la 
truon. kiun faris en nia monujo, 
antaŭ 3 jaroj, senskrupulaj skism- 
istoj ; per ĝi ni povos likvidi, se ne 
tute, almenaŭ grandparte, niajn mal- 
novajn ŝuldojn. Kompreneble, en tiu 
likvido ĝuos privilegion la kreditoroj» 
kiuj restis fidelaj al SAT; la aliaj, 
la dizertintoj, la foriĝintoj viciĝos 
poste. 

Ni devas publike danki al tiuj 
K-doj, kiuj kuraĝis entrepreni la 
2-an eldonon de la Vortaro. Netak- 
sebla estas la malfacilo de ilia tasko 
k grando de ilia servo al Ia esperan- 
tistaro ĝenerale, al SAT aparte. SAT 
rikoltos ne nur monan profiton, sed 
ankaŭ moralan. Pripensu, kian pro- 
pagandon por SAT faris la 34.000 
prospektoj pri la Vortaro, dissemitaj 
tra la mondo per la ĉefaj esperanto- 
gazetoj ; pripensu, kian forton donos 
al SAT tiu eldono ! Oni rajtas aserti, 
ke hodiaŭ neniu aktiva esperantisto 
malkonas la ekziston de nia Asocio k 
ĝian dinamikon. Tiu propagando certe 
varbos novajn meinbrojn k akcelos la 
vendon de niaj eldonaĵoj. 

IV. A.D.L.E.L. 

A1 K-do Emba, Budapest, ni ŝuldas 
la iniciaton de tiu nova fako. 

Ci naskiĝis en plena malordo ad- 
ministracia, kaŭzita de la migro ei 
Leipzig al Parizo dc la varoj k 
arkivoj. Tro ŝarĝita per tiu ĉi laboro, 


nia Sekretario devis allasi tute la 
ellaboron de la financa plano de 
ADLEL al K-do Emba. 

Hodiaŭ, ve ! tro malfrue, ni konsta- 
tas, ke Einba estis tiam tro optiinis- 
ma ; li fiksis la abonprezon al la serio 
verŝajne laŭ Ia bazo de la produk- 
tokosto en Budapeŝt, tiel ke tiu 
abonprezo estas ege tro malalta. Jam 
la poŝtafranko glutas, por iuj landoj, 
pli ol la kvaronon ! Por 38 ffr. ni 
devos liveri proks. 900 paĝojn da 
novaj libroj, 1 malnovan eldonaĵon, 
ekzemple « Kandid », k 10% el la 
prezo de « Vortaro de Propraj nom- 
oj ». 

Ni konfesu, ke tre malfacila estis la 
tasko de Emba, ĉar tiam mankis 
precizo pri la amplekso de pluraj 
verkoj, sekve pri ties produktokosto. 
Eĉ hodiaŭ apenaŭ ni scias pri la 
amplekso de « Propraj Nomoj ». 

Sed kia ajn, kies ajn estu la eraro ĉe 
la fondo, ni daŭrigos Ia entreprenon 
ĝisfine. Ŝanĝiĝos ioni nur la aper- 
datoj de la estontaj verkoj. Ni 


atendos, ĝis la vendo de la 2 unuaj 
libroj estos produktinta sufiĉe da 
mono por mendi la 3-an, ktp. 

Ni konfirmas, kion ni presigis sur la 
verda katalogo, nome ke, ĉe la fino 
de la scrio, ni reguligos per livero 
senpaga de eldonoj (aperintaj antaŭ 
januaro 1934) ĝis tuta valoro de 
102 ffr., kontraŭ 50 fr. enspezitaj. 

Tiuokaze ni memorigas, ke, por 
ricevi la « Vortaron dedVopraj Nom- 
oj », Ia ADLEL-anoj devos krom- 
pagi 60% el la kataloga prezo. 

Ĝis la 15-a de junio ni enregistris 
470 abonojn, parte aŭ tute pagitajn, 
kiuj produktis proksimume 13.000 
ffr. Por la eldono de « Brava Soldato » 
ni elspezis, inkluzive la sendon de 
tiu libro k de « Kandid », proks. 
8.200 fTr. « Jiminie Higgins » kostos 
proks, 14.000 fTr. Sume : 22.200. ffr. 

Do mankas jam pli ol 9.000 ffr. 
Antaŭ ol paŝadi pluen, ni devas 
atendi, ke Ia vendo de la aperigitaj 
du volumoj revenigu kelkan monon 
en nian kason. 


C. Raporto de la Redakcio 


Malgraŭ la krizo k speciale la poli- 
tikaj okazaĵoj por ni malfavoraj : 
preskaŭ kompleta perdo de l’ger- 
maniaj abonantoj, niaj gazetoj povis 
aperi regule : « S-ulo » okpaĝa (in- 
kluzive « La Lernanto »), « Senna- 
cieca Revuo » 16-paĝa ĉiumonate. Pli 
bone ol en la antaŭa jaro ni povis 
garantii la ĝisdatan aperon, pro tio 
ke ni restis ĉe la sama presejo, k la 
presisto subtenas nin en niaj klopod- 
oj laŭ siaj-ebloj. 

Precipe « S-ulo » ĝuis grandan po- 
pularon ĉe la legantoj, laŭŝajne pro 
tio ke ĝiaj tekstoj estas pli facile 
legeblaj ol tiuj en « Senn. Revuo ». 
Tamen ĉi lasta revuo, pro sia pli 
granda amplekso, enhavas la ĉefajn 
k plej gravajn peresperantajn rap- 
ortojn k dokumentojn. 

En pli frua n-o de « S-ulo » (majo) 
ni puidikigis kelkajn juĝojn el la 
legantaro pri niaj gazetoj ; ili estis 
favoraj; en la sama n-o ni aludis 
pri K-doj, kiuj, kvankam persone 
tute konteTataj pri la legaĵo, aŭdis de 
aliaj K-doj, ke ili trovas la enhavon 
de niaj gazetoj tro malfacila. Ni ne 
volas ripeti ĉi tie jam ofte diritajn 
aferojn, tamen ni volas insisti, ke 
esperanta ĵurnalo funde, esence ne 
povas diferenci laŭ redakt- k prezent- 
maniero de ajna alilingva ĵurnalo (ni 
parolas pri la ĵurnalisma tekniko !). 
Sekve la redaktoro ne povas prezcnti 
artikolojn, ekz. pri ekonomio aŭ 
politika agado en iu regiono, per la 
malmultaj vortoj. kiujn oni lernas en 
la unua lernolibro, k per la samaj 
frazoj, per kiuj oni skribas lerntekston 
pri la homa korpo aŭ pri « Mia domo». 
Gazeto devas speguli laŭeble fidele 


la vivon de la organizo, kiu ĝin 
vivigas. La gazeton legi povas koin- 
preneble nur tiuj, kiuj kun firma volo 
finlernis la lingvon k atingis tian 
gradon, je kiu oni ne plu estas ĝcnata 
per sintaksaj malfacilaĵoj. 

Ni tamen en la lingvaĵo ĉiam zorge 
atentis, ne uzi neologismojn, aŭ, se 
ni opiniis tiajn neeviteblaj (trc malof- 
te), piednote klarigi ilin. La « Plena 
Vortaro » estas la normo k la fidela 
helpanto al la redaktoro. Ni uzis ĝin 
multe, supozante cetere, ke niaj 
legantoj posedas ĝin aŭ konsultas al- 
menaŭ tian nacilingvan vortaron, kiu 
Iaŭ valoro proksimume komparindas 
kun la « IMena ». (Ni mem rekomendas 
al SAT-anoj dekutimiĝi de nacilingv- 
aj vortaroj.) 

Per niaj gazetoj ĉefe ni interrilatas ; 
per ili ni vivigas la lingvon, praktik- 
ante ĝin - por niaj celoj. Se « S-ulo » 
kun siaj jam pli ol 4.0(X) Iegantoj 
havas vere larĝbazan kampon por 
disvastigi niajn ideojn, « Senn. Re- 
vuo » bedaŭrinde havas ĝuste nur la 
minimume bezonatan nombron da 
subtenantoj (inter 900 k 1000 abon- 
antoj). Kompare kun aliaj esp. pe- 
riodaĵoj enhavantaj literaturon, ekz. 
« Literatura Mondo », tiu cifero ne 
estas malbona, sed ni devas atendi 
tamen pli da konscio dc la K-doj. 

Certe, la buĝeto de tre multaj ne 
permesos nuntempe abonon al am- 
baŭ revuoj, ni ja ne vivas en epoko 
komparebla laŭ vivnivelo kun tiu 
antaŭ 10 aŭ eĉ 5 jaroj. Tamen ŝajnas 
al ni, kc la nuna eldonmaniero, la 
nuna eldonkvanto prezentas la mini- 
rnumon, por povi daŭrigi sukcese 
nian celadon : formi veran spiritan 


interligon sennaciecan inter la tut- 
monda anaro. Ne forgesu, ke antaŭ 
kelkaj jaroj « S-ulo » aperis ĉiu- 
semajne, k en iu tempo tiuj semajnaj 
numeroj estis dckdu-paĝaj ! Malgraŭ 
la relative alta sumo, kiun prezentis 
tiutempe la kotizo de abonanto, la 
K-doj subtenis sian ĵurnalon. Kaj 
nuntempe, ĉe reduktita paĝokvanto 
k malpli ofta apermaniero, oni kon- 
sentu ankaŭ vidi, ke la abonprezo 
estas konforme malaltigita. Plia mal- 
pliigo de la prezo ĉe la nuna eldon- 
kvanto bedaŭrinde ne estas atinge- 
bla. Ne nur la ekonomia krizo, sed 
ankaŭ ĝuste la politika krizo kun la 
ŝvelinta faŝismo muĝas kontraŭ nian 
ŝipeton. Tamen, ĝi teniĝas firme (legu 
aliloke pri la financa situacio !), k 
la fundamento de la tuta -konstruo 
niaopinie estas la regule aperaniaj k 
informantaj pcriodajoj. 

Rilate la enhavon de « S-ulo » ni 
refoje atentigas al la estraroj de 
L.E.A.-oj, ke ili havas rajton okupi 
spacon en la oficiala organo de SAT. 
Ne ĉiuj ankoraŭ kutimiĝis havigi al 
ni de tempo al tempo raportojn 
(resume verkitajn kompreneble) pri 
sia agado, siaj progresoj, siaj dezir- 
oj ktp. Krome ni turnas nin al la 
abonantoj k precipe SAT-membroj. 
Ni atendas diskut-artikoletojn, kon- 
cernantajn la movadon, eĉ koncern- 
antajn la lingvan flankon de la ga- 
zetoj, ktp. Se la voĉo de 1’redaktoro 
aŭdiĝu en la gazeto, — bone, aŭdiĝu 
ene ankaŭ tiu de la legantoj. Evi- 
dente, en 6 paĝoj oni ne povas meti 
multon; sed oni povas resumi ne- 
gravaĵojn, k tiam restos ĉiam sufiĉe da 
loko por gravaĵoj. Per kunlaboro 

« S-ulo » povos nur gajni k pli verece 
speguli la « animon » de nia Asocio. 

Rilate kunlaboradon al « Senna- 
cieca Revuo » ni estis sufiĉe bonŝanc- 
aj en la pasinta jaro, ĉar precipe el k 
pri terorlandoj ne mankis raportoj. 
(Certe originale verkitaj k tial interes- 
aj por ĉiuj). Sed ni ne scias, ĉu tiu 
stato daŭros ; tial ni en nia alvoko 
en la maja n-o direktis vian atenton 
ankaŭ al « S.R. ». La tasko de « S.R. » 
cetere estas klare difinita : Ne okup- 
ante sin kiel « S-ulo » pri aferoj el la 
esperantista vivo, ĝi estas tiu am- 
pleksa peresperanla informilo k kornu- 
nikilo , per kiu SAT volas influi 
eduke k klerige sur siajn anojn, for- 
pelante iom post iom el iliaj cerboj 
k plej intimaj emocioj la aĉan nacian 
pensmanieron. La proletaj dcpostuloj 
konturiĝas ĉiuj tra la artikoloj de tiu 
Revuo. 

Ankaŭ « S.R. » povus profiti el pli 
inultnombra kunlaborantaro. Eĉ ri- 
late ĝian literaluran parton okazis 
antaŭ kelkaj monatoj, ke la redaktoro 
mem estis devigata serĉi tradukin- 
dan materialon k ĝin traduki... 

Vfa La Lernanto » povas fieri esti la 
plej multlegata tiaspeca gazeto. Gin 
ja ricevas ne nur ĉiuj « S-ulo »- 
abonantoj, sed ankaŭ ĉiuj svedaj lab. 
esperantistoj k krome ioma nombro 
da izol-abonantoj. Ci-jare oni ne 
kritikis ĝian enhavon. Por la infana 
rubriko tute mankas kunlaboro. Eble 
niaj Gek-doj ĉiuj estas seninfanaj, 
aŭ malŝatas okupi siajn idojn pri 
esperanto ! ? ? Por la ceteraj ru- 
brikoj ni ankaŭ atendas pli da kun- 
laboro, k precipe el la rondo de 1’nove- 
bakitaj esperantistoj... 

Malfavore kritikis la redakcion unu 
K-do, nome K-do Veder el Nov- 
•Jorko. Kvankam multaj el liaj kun- 
laboraĵoj aperis en niaj organoj, k 
eĉ en tiuj speguliĝis la aparta politika 
opinio de la aŭtoro, Veder ne estis 
kontenta. Car la redakcio, interkons- 
ente kun la P. K., rifuzis diversajn teo- 
riajn artikolojn verkitajn de K-do 
Veder aŭ laŭ polemika maniero ne- 
tolerebla en niaj gazetoj, aŭ laŭ la 
maniero de citado el diroj de aŭtorital,- 
uloj, maniero, kiu ne servas por igi 
interesaj k logaj niajn gazetojn, kiuj 
vokas al memstara pensado. Ni pretas 
respondi, ĉe la Kongreso, pri tiaspe- 
caj kritikoj. 

Ni ne liveras ĉi tie statistikojn pri 
la materialo aperinta en la gazetoj, 
1. ĉar ĝia tuta amplekso ne estas 
tioina kiel en la tempo de semajneco 
de la ĉefa organo, k 2. ĉar ni aperigas 
(laŭ la deziro de kelkaj) ĉe la fino de 
gazeta jaro Enhavlabelon pri la dum 
ja tuta jaro aperinta materialo (tio 
jam okazis, por « S-uIo » en la okto- 
bra n-o de 1933, por « S.R. », en Ia 
februara n-o de 1934). 


14-a Kongreso de SAT 

en Valencio (Hispanio) 

3.-8. aŭgusto 1934. 



Sepa k lasta Komunlko 

Rabatilo. — A1 ĉiu aliĝinto ni 
sendis jam la vojaĝkarton pere, de 
kiu oni akiras proksimume 40% da 
rabato ĉe la hispaniaj fervojoj. Tiu, 
kiu deziras partopreni la postkon- 
gresan ekskurson al Zaragozo, menciu 
tion ĉe la ekaĉeto de la bileto, ĉar oni 
devas pagi kune la iron k la revenon. 

Alveno. — Tuj post alveno en 
Valencio, turnu vin al la Akceptejo, 
ĉe la Ejo de la Grupo Laborista 
Esperantista, strato Horno del Hospi- 
tal, 12, por ricevi la oficialan mate- 
rialon. En la stacidomoj deĵoros 
K-doj kun rubando. Se vi ilin, tamen, 
ne renkontus, demandu al policano 
pri la Hospitalo, kiu kuŝas apud nia 
sidcjo, kiu ja estas tre facile atin- 
gebla per tramo n-o 5 de la ĉefa 
stacidoino ĝis la Hospitalo mem. En 
okazo de konfuzo voku tuj al tele- 
fono 11692. 

Konghes-mateiualo. — A1 ĉiu 
kongresano alveninta ni donos ko- 
vertegon kun taŭga dokuinentaro, 
inter kiu certe meritas specialan 


atenton la Program-libro, kiu estos 
bona memorilo pri la Kongreso. Tiu, 
kiu aliĝis k bedaŭrinde ne povos ial 
partopreni, ricevos ankaŭ la Kongres- 
materialon tuj post la Kongreso. 

Diversaĵoj. — Duin Ia Kongreso 
okazos strata nomiĝo al D-ro Zamen- 
hof. Ni atendas por nia XIV-a salut- 
leterojn, poŝtkartojn k telegramojn, 
kiuj certe plivigligos ĝin k montros 
per tio, ke almenaŭ spirite ĉiuj ĉees- 
tas nian Kongreson. Meinoru ankaŭ 
sendi aŭ sendigi, se vi estas el tiuj, 
kiuj alvenos, ĵurnalojn k gazetojn 
nacilingvajn aŭ esperantajn. Ne for- 
gesu kunporti la provizoran karton ! 
Se vi aliĝis sen intenco partopreni, 
faru lastan penon k venu nepre al 
Valencio. Instigu ĝis la tago de via 
forveturo pliajn K-dojn, por ke ili 
aliĝu ankoraŭ k venu kun vi. 

Gis baldaŭ do, K-doj, kun brak- 
oj malfermitaj atendas vin ĉiuj pro- 
let-esperantistoj el Valencio k je ĉies 

nomo, la Organiza Kongres-Komltato 

(Horno del Hospltal, 12, Valenclo) 


RESUMA PROGRAMO (provizora) 

de la XIV-a SAT-Kongreso 


Vcndrede la 3-an. 

Akcepto de la perbicikla karavano. 

Interkonatiĝa vespero. 

Diserto de K-dino Elinjo Rahn el 
Estonio. 

Amuzoj ĉc la foiro. 

Sabate la 4-an. 

Akcepto de la Nederlanda Karava- 
no. 

Vizito tra la urbo 

Akcepto en la urbdomo. 

Ceesto al muzika konkurso ĉe la 
taŭroludejo. 

Diserto de K-do Rartelmes el Pari- 
zo. 

Popolaj dancoj k artofajraĵoj ĉe la 
foiro. 

Dimanĉe la 5-an. 

Vizito al muzeoj. 

Malkovro de tabulo por nomiĝo de 
strato al D-ro Zamenhof. 

Diserto dc K-do Jaume Grau Gasas 
el Katalunio. 

Ceesto al Ia famkonata Valencia 
florbatalo. 

Solena Malferina Kunsido de la 
XIV-a SAT-Kongreso ĉe la Univer- 


sitato, kie okazos la ceteraj laborkun- 
sidoj. 

Lunde. la 6-an. 

Unua Laborkunsido. 

Fakaj diverstendencaj kunvenoj. 
Libervola ekskurso. 

Orkestra koncerto k esperanta pre- 
zentado ĉe la Muziklernejo. 

Marde la 7-an. 

Dua Laborkunsido. 

Fakaj profesiaj kunvenoj. 
Libervola ekskurso. 

Diversaj aranĝoj. 

Merkrede la 8-an. 

Tria Laborkunsido. 

Diversaj specialaj fakkunvenoj. 
Oficiala ekskurso. 

Adiaŭa renkontiĝo. 


Propono al la XIV-a Kongreso 

3. Mi j»roponas krei « Internacia 
Verda Ilelpo »n, kiu similu al la 
Ruĝa Internacia Ilelpo k protektu 
la persekutatajn prolet-esperantistojn 
en iu ajn lando, kiun ili vizitos. 

Ludoviko Korrons (18 930). 

Kvina listo de Aliĝintoj. 

316 

317 

318 

319 

320 

321 

322 

323 


K-do 


K-tlo 


K-do J. Puŭrtolas, Zaragozo, Hisp. 

» H. Svensson, Hasselby-Yillastad, 

Svedio. 

Grupo Sevilla Ksperantista, Sevilla, Hisp. 
K-do G. Landsmann (Italio) 

» J. Banet, Barcelono, Hisp. 

» F. Jobey, Romans, Francio. 

» K. Birger, Amal, Svedio. 

» P. Mauget, Pruillŭ, Francio. 

* J. Valdes, Callosa, Hisp. 

» F. Valdfcs, Gallosa, Hisp. 

» J. Amat, Callosa, Hisp. 

» K. Hunold, Germ. 

» P. Schalmey, Germ. 

K-dino A. Larson, Trovi, Svedio. 

» J. Martinez, Sollies, Francio. 

» M. Estour, Solliĉs, Francio. 

K-do J. Estour, Solli&s, Francio. 

» E. Agholm, Stokholmo, Svedio. 
K-dino I. Hamberg, Stokholmo, Svedio. 
K-do E. Barbezat, Peseux, Francio. 
K-dino L. Lagenĉs, Toulouse, Francio. 

» P. Maisonneuve, Privas, Francio. 
S. Brun, La Souche, Francio. 

E. Raymond, Marseille, Francio. 

» H. Durand, Marseille, Francio. 

» J. Estan, Faugŭres, Francio. 
K-dino M. Javelle, St. Etienne, Francio. 

» C. Naquin, St-Etienne, Francio. 

* J. Cottancin, St-Etienne, Francio. 

* J. Merle, St-Etienne, Francio. 

» L. Merle, St-Etienne, Francio. 

M. Porte, St-Etienne, Francio. 

F. Porte, St-Etienne, Francio. 

» R. Toda, Barcelono, Hisp. 

» K. Stiekel, Haarlem, Nederl. 

» B. Regt, Rotterdam, Nederl. 

» J. Bout, Rotterdam, Nederl. 
K-dino J. Bout, Rotterdam, Nederl. 

K-do P. v. Bokhove, Amsterdam, Nederl. 
K-dino W. v. D. Meer, Leeuwarden, Nederl. 
K-do S. J. Hansma, Snulde, Nederl. 
K-dino C. A. v. D. Griend, Amsterdam, 
Nederl. 

» A. C. v. D. Griend, Amsterdam, 
Nederl. 

K-dino R. Kardolus, Delft, Nederl. 

» A. Tiinmer, Arnhem, Nederl. 

K-do J. L. Llavenburg,Rotterdam,Nederl. 

» J. Munsses, Purmerend, Nederl. 
K-dino A. Nyenhius, Arnhem, Nederl. 
K-do F. Oliemens, Rotterdam, Nederl. 
K-do N. D. v. Biezen, Rotterdam, Nederl. 
» A. Backer, Texel, Nederl. 

» M. Naya, Valencio, Hisp. 

Grupo Gerona Espero, Gerono, Hisp. 

K-do J. Camino, Las Palmas, Hisp. 

» C. Hogenbirk, Zwolle, Nederl. 

» W. Kloeke, Zwolle, Nederl. 

» F. Vila, Barcelono, Hisp. 

J. Argu&das, Barcelono, Hisp. 

K-dino J. Campbell, Dunfermlino, Britio. 
K-do VV. Campbell, Dunfermlino, Britio. 
K-do J. Constable, Corssgates, Britio. 

» R. Albero, Cocentaina, llisp. 

» F. Navarro, Utiel, Hisp. 

» E. Martinez, Cheste, Hisp. 

* P. Ballaruk, Sabadell, Hisp. 

» M. Bourlot, Solliĉs, Francio. 

* O. Hellerstedt, Karlstad, Svedio. 
K-dino C. Suay, Valencio, Hisp. 

» V. Bueno, Zaragozo, Hisp. 

K-dino Lolita Mari, Valencia, Hisp. 

K-do V r . Almenar, Valencia, Hisp. 

» F. Pallas, Valencia, Hisp. 

» F. Lonte, Amsterdam, Nederl. 

» L. G. Bouchard, Cenevo, Svisio. 

» V. Marin, Valencia, Hisp. 

» .J. Gomez, Valencia, Hisp. 

» F. J. Montesinos, Valencia, Hisp. 

» F. Zaragoza, Orihucla, Hisp. 

» J. Bernardino, Lisbono, Portug. 

» E. Faria Santos, Lisbono, Portug. 

» A. Noguera, Palma-Mallorca, Hisp. 

» G. Meneu, Palma-Mallorca, llisp. 


Ĉ1 tiu Iasta Listo entenas nur la aliĝintojn, kiuj 
aliĝis antaŭ la 7-a de Julio 


Ni rice\is poŝtkarton kun la poŝta stampo 
reklamanta pri la okazlgo de nla Kongreso, en 
esperanto, forsendita de la Valencia poŝtejo. Ni 
intencis kliŝe reprodukti ĝin ĉi tie, sed bedaŭr- 
inde ia stampo estis ne sufiĉe forte presita por 
permesl la kliŝigon. La K-doJ notu pri la grava 
propaganda valoro, kiu kuŝas en tiu aranĝo 
atingita ĉe la poŝta mlnisterlo ! 


JEt nta Leferu/o 

Slrikmovado en Belgio. 

Depost la unua de marto strikas en 
Verviers la gelaboristoj de la teksej- 
oj. .Je nombro dc 16.000 ili rezistas 
energie al monavida kapitalistaro, kiu 
volas ruze k trude apliki arbitrajn 
novajn lahorkondiĉojn. La plej grava 
estas, ke la mastroj ne plu volas 
rekoni la sindikatojn. lujn tagojn la 
urbo aspektas kiel sieĝata ; tratrotas 
ĝin ĝendarmoj, tial ke kelkaj strik- 
rompantoj estas malestime alkriataj 
k kelkfoje batataj de strikantoj. Ĉi- 
okaze la ĝendarmoj montras, ke ili 
estas malkompatemaj al sin defen- 
danta laboristaro; tion tro facile 
forgesas multaj Gek-doj. I^a solidaro 
ĉi tie kontentige funkcias. 

. Tusino (17.768). 

La senlaboreco — kruela malamiko 
de nia penado ! 

« Kara SAT ! Estante senlaborulo 
mi ne plu povas renovigi mian 
abonon, tion mi tre bedaŭras, sed 
kiam tio estos denove ebla al mi, 
estu certa, ke mi tuj reabonos, ĉar 
mi opinias, ke SAT estas la plej 
taŭga ilo por komprenigi k disvastigi 
la esp-an ideon.... » • 

Dedaŭrinde ne maloftaj estas la 
skribaĵoj riccvataj de ni, kiuj similas 
al tiu ĉi venanta el Belgio. 

Disjamigo en Germanio. 

Germana K-do skribas : « Oni ra- 
kontis, ke en Francio esperanto estis 
malpermesita, kion mi tre bedaŭrus ». 

Fakte ni ankaŭ. La germanaj K-doj 
estu trankvilaj ! Ne nur esperanto 
bone progresas, sed ankaŭ SAT vivas 
k disvolvas grandan aktivecon, kiel 
montras la ĵus aperinta dua eldono 
de la « Plena Vortaro ». 


2-a Laborista Altiernejo Esperantista 

Kiel lastjare en Stokholmo por la 
unua fojo, nunjare en Valencio por 
la dua fojo, okaze de la XIV-a 
Kongreso, estos aranĝata Lab. Ali- 
lernejo, en kiu lekeios diverslandaj 
K-doj pri klerigaj temoj. Gis nun 
estas antaŭviditaj tri lekcioj (dis- 
ertoj), pri kiuj trovu la informojn en 
la « provizora programo » (p. 57.) 

A1 Nederlandaj SAT-anoJ ! 

Pro tro inalgranda nombro da vagonar- 
vojaĝontoj al la Kongreso, ne eblas aranĝi tien 
karavanon. — La inembroj mem prizorgu laŭ- 
eble la kotiz-aferojn kun SAT, ĉar landa 
peranto ne ekzistas. 

Por Amslerdama SAT-rondo , //. Hishuff, 

urba peranto. 


Memornoto 

Priesper. artik. k notojn enhavis : Arhe - 
laren f Stokh., 5., 7.6., Signalen , Stokh., 7., 14., 
21.6., De Fakkel, Amsterdamo, 1., 15.6., 10.7. 

Pri la SAT-Kongreso knpresis : De Pakkel, 
Amsterd., 3.7. 


TRA U ESPERANTA GAZETAR0 


Spertoj de lerneja instruado. 

Kn « Lingvo Internacia » (Ateno), D-ro Sta- 
matiadis konigas la rezultojn de lerneja esp. 
instruado en lia regiono. Li konstatas, ke nede- 
viga instruado (kiu okazas jam 8 jarojn en 
Grekio, laŭ pluraj ministeriaj dekretoj) estas 
sen/rukta por la progresoj de nia a/ero. Alifianke 
la deviga instruado, tia, kia okazis dum 2 jaroj 
(ekde 1910) en la insulo Samoso, donis vere 
bonegajn rezultojn. Klarigo : ia nedevigajn 
fakojn malzorgas Iernanto tuj, kiam prezent- 
iĝas ekzamenoj en la devigaj lernfakoj. Prezen- 
tiĝas en la lernejoj do la samaj fenomenoj kiel 
en la ekstericrnejaj kursoj de nia lingvo : iom 
post iom la kursanoj forlasas la lernadon, k restas 
nur la plej... obstinaj. 

Alia triurnfo. 

Ni legas en « Internacia Pedagogia Revuo » 
(n-o 3) en « Impresoj pri la Viena Konferenco » : 
« ... Malgraŭ necesaj limigoj de teinpo k mate- 
rio, la radia elsendado de la reprezentantoj de 
deksep nacioj, de Finnlando ĝis Peruo, dank’al 
esperanto, estas alia triumfo... » 

Sed — se oni konsideras la spiritan nivelon 
de tiuj eldiroj de la reprezentantoj, la vorto 
« triumfo » Aajnas al mi vera eŭfemismo. Oni 
juĝu I La unua parolanto, reprezentanto de 
Anglio, diris pri la temo « Impresoj pri Aŭstrio 
k pri la Internacia Konferenco » jenajn « grav- 
ajn » vortojn : « Ja, la veturo de Anglujo al 
Aŭstrio estas ĉarma ». Nu jes, estis necesaj 
liinigoj de tempo k materio I 

N. D. 

« Ni sovaĝuloj lamen eslas pli bonaj homoj ». 

« Nia Gazeto » (n-o 5, junio) rakontas pri 
eskima tagmanĝo k pri la vivo de la eskimoj. 
Vere bele esprimiĝas la nobla animo de 1’eskimo 
en la juĝo pri eŭropano, kiu mcnsogas : « Kia 
stranga homo, li povas havi du pensojn pri la 
sama afero I » S-ro Grenkamp aldonas : 

« La eŭropanoj ĝenerale faras multe da mal- 
bono al tiu primitiva, sed tre nobla popolo *. — 
Jes, vere, la eŭropanoj. — Kiom da noblaj 
popoloj pereis sub la diableca regado de tiu armi- 
ta bestaro, loĝanta hodiaŭ kiel malicaj baciloj 
en ĉiuj anguloj de la mondo. ĉiuj veraj valoroj 
polviĝis, kiam la eŭropanoj starigis sian grandan 
oran bovidon, ĉirkaŭ kiu ili dancas kiel frenezul- 
oj : La alta ĉina kulturo konfuciana, la indianaj 
moroj, ankoraŭ daŭrantaj malgraŭ la hispanaj 
krimuloj invadintaj Amerikon... 

11 . P. 








Eble vi ne konsentos kun la enhavo de 

ABS0LUTISM0 

la ĵus aperlnta broŝuro de 

E. LANTI 

Eble vi eĉ skuos kolere la kapon dum 
la legado, tamen estas tutcerte, ke vi 
duoble profitos tian legaĵon : vi ĝuos 
belan, klaran stilon k via cerbo estos 
instigata al meditado. 

Sekve tiu verketo devas nepre troviĝi 
en ĉies manoj ; nenial prokrastu ties 
aĉeton; neniam maltrafu la okazon ĝin 
pripropagandi; neniel vi bedaŭros vian 
penon; nenies riproĉon vi ricevos — 
krom eble de fanatikuloj. — Cetere ĝi 
estas tiom malkara, ke vi preskaŭ 
neniom elspezos k ĉiom profitos. 

Prezo: 1 /r. /r. 16 pĝ. 

Form. 13 X 20 cm. 

SAT, 67, avenue Gambelta , Paris 20. 

Fervojistaj esperantistoj en Svisio 


La unua Nederlanda fervojista esperantista 
grupo (mallongigite LINFEG), subsekcio de 
la Unuiĝo de tram- k fervojistoj, aliĝ- 
inta al Ia Nederlanda Federacio de Lab. 
Esp-istoj, faris de 14.-19. majo vojaĝon tra 
Svisio. 

Ni serĉis k trovis pere de I.T.F. k IFETT 1 
kontakton kun 
svisaj esperantist- 
aj fervojistoj. K-do 
\V. Perrechon el 
Berno estis iuj 
preta kompili por 
ni planon. Ne estis 
facile por li plen- 
umi niajn dezirojn, 
ĉar la vojaĝo devis 
esti unue propag- 
andvalora, due in- 
teresa, trie amuza 
k ĉefe : inalmulte- 
kosta. Ni honeste 
konfesas, ke ĝi 
superisniajnatend- 
ojn. Ni laŭplane 


vizitis Bazileon, ŝafhaŭzenon, Zŭrifion, 
Belinzonan, Luganon, Bernon, k Bilon. 
En kvar urboj ni estis kore akceptataj de 
esp-istoj. Ankaŭ la svisa fervojista sindikato 
akceptis nin k donacis kelkajn belajn presajojn. 
Ci loke ni tutkore dankas ĉiujn, kiuj 
agrabligis nian restadon per sia oferemo 


k gastigemo. Car ankaŭ du svedoj k ' 
du Ĉeĥoj partoprenis la vojaĝon, regis vere 
internacia spirito. La aŭstrianoj k a. sciigis al 
ni, ke pro financaj aŭ politikaj cirkonstancoj 
ili ne povas partopreni. Ni havas la konvinkon, 
ke la esp-a semo, kiun ni semis, donos estonte 
fruktojn. 

Fervojistoj k tramistoj, fariĝu IFEIT-, sed 
precipe SAT-anoj ! 

A. Demmenie (\7 473>, Amsterdttmo. 


1 Ni volas sub- 
streki ĉi tie la dez- 
iron esprimitan de 
norvega tramista 
K-do, kiu petas 
siajn kolegojn at- 
enti pri tio, ke 
nura aneco al la 
profesia esp-ista 
unuiĝo (IFETT) 
neniel povas anst- 
ataŭi la anecon al 
la tutmonda org- 
anizo de lab. esp- 
erantistoj : S.A.T. 
— Hed. 



La opinio <fe /iinufo. 


LA FAŜISMO, 

Karlo Marks k mi 

Kiam mi legas en la gazetoj pri la 
grandaj venkoj de la faŝismo, mi iun 
fojon pensas : Estus plezurige, se 
Karlo Marks ekstarus k povus ekvi- 
di, kio okazas nuntempe. Kion li 
dirus ? Eble li ree fermus siajn 
okulojn k ne volus vidi. Sed se li 
rigardus ĉirkaŭ la mondo, li certe 
iĝus tre pensema. 

Mi imagas, ke mi trafus lin iun 
tagon. * 

« Kia la mondo estas ? Kie Ia soci- 
alismo, kie miaj libroj, kie la marks- 
anoj estas ? Germanio ja estis la 
naskolando de 1’marksismo — mi 
ne komprenas, kiel miaj lernantoj 
tie suferis malvenkon. Ankoraŭ unu 
tia malvenko, k mi restos sen armeo. 
Gu la marksanoj ne legis miajn libr- 
ojn ? Respondu min ! » 

« Estu trankvila, patro ! Kiel vi 
vidas, la mondo tamen movadas 
sin. Estas tamen strange, ke ekzistas 
homoj, kiuj volas tordi la tempon 
k la mondon dorsdirekten. Kaj la 
marksismo — estas iel tro malnova, 
patro ! Kaj viaj lernantoj — hu, 
patro, ili estas strangaj homoj — 
kredu al mi, patro, estus pli bone, se 
vi ne estus skribinta viajn librojn ! 
1'iain la laboristoj eble povus fari 
ion, sed nun ili povas fari nenion. 
( -ar estas tro multe da homoj, kiuj 
legis viajn librojn, sed ili ne kompre- 
nis, kion ili legis. Ili legas, skribas, 
paroladas ; paroladas, skribas k legas, 
k kompreneble neniam povas forigi 
la disiĝon el la laborista movado. La 
laboristoj estos malamikoj por viaj 
malnovaj frazoj — ĉar viaj frazoj 
nuntempe ne estas tute korektaj. 


Estas la plej granda eraro de la labor- 
ista movado, ke ĝi faris vin Dio !» 

« IIo, knabo, ĉu la marksanoj faris 
min Dio, ĉu ili kredis, ke miaj vortoj 
estas vortoj de Dio ? Tion mi ne 
opiniis, mi ja kreis al vi bonan armil- 
on, k kompreneble, oni devas uzi 
la armilon, sed ne senintelekte. Mi 
ja mem ne estas marksano ! Sed — 
kial la strangaj blondaj bestoj en 
Hitlerio volas tordi la evoluon dors- 
direkten, k kial oni tiel malbone 
traktas la judojn ? » 

« Kompatinda Patro, estas stranga 
ĉio. Vi ja skribis en la Komunista 
Manifesto , ke la proletaro plimultiĝos. 
Sed nuntempe la proletaro malmulti- 
ĝas, sekve de la reganta industri- 
ismo. Kaj vi skribis, ke unueco de 
vivcirkonstancoj inter la laborista 
klaso kreskos, vi skribis, ke la meza 
klaso aligos sin al la proletaro. Am- 
baŭ frazoj estis eraroj. La vivcir- 
konstancoj inter la proleta klaso 
efikas ĝian disigon, sekve de senla- 
boreco k diseco de la nacioj k pro 
malsimilo inter eksporta k hejma 
industrioj. 


Cu vi ne ofte senkonsiliĝas pri la uzado 
de tiu aŭ alia espcranta vorto ? 

Nu, donas aŭtoritatan konsilon al vi la , 

PLENA VORTARO 
DE ESPERANTO 

i Dua eldono | 

| 512 paĝoj. Form. 14 x 20. Tole bindita : 

60. ffr. plus afranko : por Francio*: 
2.40 ITr., landoj aliĝintaj al la Stokh. 
konvtencio : 4.40 flr., ceteraj landoj : 
7.20 flr. i 

SAT-anoj rajtas ricevi propran ekzem- 
pleron por 54 flr.— flr. (inkluzive afranko) |i 

SAT , 67, avenue Gambetta , Paris 20. 1 ' 


« La meza klaso ne volas aligi sin 
al la socialista movado. Gi provas 
nuntempe en Germanio levi sin mem 
al la povo. Ĝi timas la proletaron, ĝi 
volas iĝi superklaso. Kaj la proleta 
klaso mem provas ĉiel imiti la super- 
klason, tamen nur rilate malbonajn 
kvalitojn. La socialista homo mankas 
ĉie. La faŝismo senkonscience eluzas 
Ia mizeron de 1’laborista movado. 
En socialistaj estraroj estas tro mult- 
aj maljunuloj, kiuj ne havas kuraĝon, 
ne volon. Sed en la jaro 1914 ili 
havis kuraĝon k volon, tiam ili perfi- 
dis la socialismon. Cu estas strange, 
ke la laboristoj ne volas defendi tian 
socialismon ? lu batalo kontraŭ la 
faŝismo ne estos, antaŭ ol la nova 
generacio kaptos la plenuman po- 
tencon de 1’laborista movado — ne 
ploru, Kaĉjo, sed mi nur diras la 
veron al vi ! » 

« La veron al mi ? Mi ja estas 
lernanto de Hegel, do mi scias, kio 
estas la vero. Kaj ankaŭ mi ja estas 
scienculo, ĉu ne ? Ĉu miaj tezoj pri 
la evoluado ne montriĝis ĝustaj ? » 

« Jen, Patro, pri tiu ĉi afero la 
socialistoj (do doktoroj k profesoroj) 
disputas. Kaj tial oni ne havas 
tempon por batali kontraŭ la faŝis- 
mon. Vi faris tezon, la faŝistoj faris 
kontraŭtezon : Kie estas tiu homo, 
kiu trovos la sintezon ? » 

« La socialismon oni ja diris morta 
multajn fojojn, sed kiel la birdo 
Fenikso ĝi ĉiam ekstaris ! La ideo 
de 1’socialismo neniam povas morti, 
ĉar ĝi havas — kion la faŝismo ne 
havas — ĝi havas animon, sed la 
faŝismo nur havas pugnon. Tial, 
knabo, vi trankvile povas labori k 
esperi. Gis revido ! » 

« Dankon, Patro, ĝis la — ! » 


I872G. 

En nia Movado 

(Kronlko) 

Hispanio. — Bilbao. La loka Laborista k 
Kultura Klubo aliĝis al SAT. 

Nederlando. — Bollerdam. La 2. junio la 
3-a sekcio de TFed. de Lab. Esp-istoj inaŭguris 
sian ITopran Domon, situitan Cath. Beersmans- 
strato 90. En la oficiala akcepto paroladis unue 
K-do Eerdmans, kiu memorigis pri la starigo de 
1’sekcio antaŭ 3 jaroj k komparis la tiaman 
situacion kun la nuna, en kiu pro multifto de 
rmembroj necesis lui propran salonon. La dom- 
komitato entuziasme laboris sub sperta gvido 
de K-do v. Vlaardingen. La sekcio nombras 
115 membrojn, intcr ili 30 SAT-anoj. Poste 
parolis la prezidanto de Ned. LEA, K-do haul- 
haber, gratulante la sekcion; li ankaŭ parolis 
vespere ĉe festo vizitita de 110 K-doj pri « kon- 
trastoj en la ned. esp. movado ». Ankaŭ parolis 
K-doj de Regt k Bout, k reprezentantoj de Lab. 
Radio-Unuiĝo VARA, de Kleriga Instituto k 
I.ab. Sportunuifco, k multaj aliaj. 

Norvegio. — Oslo. La Aoforoj en Oslo, sekv- 
intaj kurson de K-do Amundsen, estas oflciale 
agnoskitaj kiel gvidantoj por eksterlandaj 
turistoj. 


KIAL 


FARAS VOJAĜON 
PIEDIRE ? 


Ekzistas troproduktado en la mondo, dum 
granda parto de la laboristaro estas senlabora. 
La ankoraŭ funkciantaj laboristoj havas duonan 
labortagon, kompare kun la komenco de tiu 
ĉi jarcento, sed ankaŭ inalaltigis aŭ tute perdiĝis 
la laborĝojo. La libera tempo ne estas bonuzata. 
Oni interesiĝas preskaŭ nur pri sportekscesoj : 
rapidego, takto, same kiel en la fabrikoj. Neaten- 
tante la ĉirkaŭajon, oni flugrapldas en aŭtomo- 
bilo aŭ sur motorbiciklo tra la belega pejzaĝo, 
rompante la harmonion. Neniu amo por la 
naturo, kvankam ankaŭ la tekniko estas gran- 
dioza manifestacio de ĝi. Entute la amo kaŝiĝis 
malantaŭ la materiaj interesoj. Dum oni 
adoradas la rnaŝinon, la homo estas apenaŭ 
cstimata. 

Tiel ni ne pli longe povas vivi 1 Ni volas, ke 
la laboro nin ĝojigu, aŭ pli mallongan labortem- 
pon, por ke liberiĝu pli da tempo por kleriĝo : 
Se estas eliminata la produktado por arte 
vekitaj bezonoj, k la laboro* celkonforme estas 
dividata, ni jam ŝparas konsiderindan nombron 
da laborhoroj. Per tio estos trovata feliĉo k 
amo. Sed ĉar tiel malmultaj homoj aspiras al 
tio, la vivo fariĝis sencela por ni. 

Ni entreprenas pied-vojaĝon, por konigi 
nian idealon al la homoj, k esperas tiele pli 
intime kontaktiĝi kun simpatiantaj individuoj 
k grupoj, kiujn ni volas partoprenigi en nia 
vivoĝojo, interparolante k kantante. Ni estas 
kvarope, el kiuj du inoj, k ni intencas vagadi 
proks. unu jaron, dormas en tendeto, vivas 
vegetare. Farante skizojn k fotojn, skribante 
vojaĝimpresojn k kantantekun gitar-k mandolin- 
muziko, ni esperas kontentigi niajn malgrandajn 
vivbe/onojn, dum la nura vagado jam alt- 
grade plezurigas tiujn, kies pretendoj estas 
moderaj. 

Se prezentiĝas la okazo, ni volonte plenurnas 
ian laboron, k fine nia plej granda deziro estas, 
reveninte Nederlandon povi atesti pri granda 
sukceso, pri deziro al amo ĉe multaj homoj. 

Jan Bemijn , Lenmj Plas, 
Amslerdamo . 


Por ciuj kursoj taŭgas 

la SAT-instruiloj k -legajoj: 

Petro (6-a nove kompostita eldono), 
HGp. 6.— fTr. 

Unua Legolibro, 104 p. Uustrita. 

6.— fTr. 

Proletaria Kantaro, kun muziknotoj, 
180 )>. 12.— flr. 

SAT, 67, avenuc Gambella , Paris 20. 


Ekster nia Movado 

En la konferenco « Esp-o en la lernejon k 
praktikon », okazinta fine de majo en Vieno, 
partoprenis ĉefe esperantistaj neŭtralaj« eminen- 
tuloj », k krome « honoris » ĝin per sia ĉeesto 
pluraj aŭstriaj ministroj : tiu por komerco k 
trafiko, tiu por instruado, k — dum unu horo — 
eĉ la tre kristana kanceliereto Dolfus. Tujaj 
praktikaj rezultoj de la konferenco estas ne 
videblaj. Ĝi estis manifestacio, k jen verŝajne 
ĉio... 

La nova urbestro de Hago (Nederlando), 
ĝis nun urbestro de Arnhemo, estas esperantisto, 
kiu kelkfoje jam publike parolis en esp.o. 

En Stokholmo lernas nuntempe 66 kelneroj 
k 20 policistoj esp-on por... la momenta bezono 
okaze de la 26-a kongreso dĉ 1’neŭtraluloj en tiu 
urbo. Same komenciĝis pluraj kursoj por poŝt- 
oficistoj. 

La Internacia Foiro de Marsejo (Francio), 
okazonta en la dua duono de septembro,starigis 
esperanto-fakon. 


Jtecenze/o 

Eugeno MiAalrki : Kantoj de Vamo lc sopiro . 
48 pĝ. Form. 13x18. Prezo ne indikita. Eld. 
N. ŝapiro , Nowolipki 8, Varsovio. 

Kiel ordinara burĝo la sovetia poeto Miĥalski 
(kies « Prologo » aperis ĉe SAT) eldonigas nove- 
malnovajn poemojn ĉe privatulo-komercisto. 
Principoj ŝajne ne multe valoras por tiu lirika 
poeto, kies talenton neniu kontestas, kiu jam 
legis liajn muzikoplenajn dolĉagordajn versojn 
zorge poluritajn. La ĉi tie prezentitaj poemoj 
estas jam iom malnov-dataj, sed plejpartc ne 
antaŭe publikigitaj. La temo mem, ĉe la fundo de 
ĉiu poezio, ne bezonas pravigon... la versoj estas 
fluaj, la lingvaĵo simpla k bona ; moderigo rilate 
neologismojn. Ni notis nur jenajn laŭ ni mal- 
necesajn formojn — p. 29, koŝmaro = inkub- 
sonĝo ; p. 36, infinita = senflna. 

F. Lindŭn : Kurs i Esperanto (Esperanto- 
lernolibro por memsiudo k studrondoj). unua 
partp; tria eldono (9.-14, milo). Eld. FĜrlags- 
fĉreningen Esperanto U.P.A. Slockholm. 84 
paĝoj. Form. 12 x 19. Prezo : 90 oeroj. 

Ni jam havis okazon priparoli tiun ĉi plaĉe 
prezentitan lernilon por svedlingvanoj, lerte k 
zorge kompilitan de la aŭtoro. Tria eldono 
pruvas ĝian neceson kaj ĝian ŝatatecon. 

J.W. Minke k F. Boom-de-Vrif.s, Paŝo post 
Paŝo : Dua parlo. 208 p. Form. 13x19. Prezo 
ne indikita. Eld. C.A.J. van Dishoeck N.Vl, 
Bussum. 

Kiel la unua parto, tre detale prilaborita lerno- 
libro (por holandanoj), kun abundo da ekzemploj 
k klarigoj. Sed same konsternas ankaŭ tiu neŭ- 
tralismo de la tekstoj, tiu sensignifeco de la 
frazoj, se oni pripensas, ke la ĉefa aŭtoro estas 
SAT-ano... « Lernolibro por ĉiuj » — nu, jes. 

F. Faulhaber : Tra la Labirinio de la Espe- 
ranla Gramatiko. 328 paĝoj. Grandformata. Tole 
bindita. Prezo : 2.50 guld. -f 10% afranko. 

Grava helpilo por nederlandaj kursanoj, kiuj 
trovas en ĝi abundajn klarigojn pri ĉiuspecaj 
malfacilaĵoj de la esperanta sintakso. 

Danlando : Uustrita faldprospekto por tu- 
ristoj, kun indiko de pluraj kelktagaj ekskursoj. 
Eld. Turistforeningen for Danmark, Vestre 
Boulevard 18, Kopenhago. 

Tirolo (Aŭstrio) : Ilustrita faldprospekto kun 
valoraj indikoj por turistoj. Eld. « Landesver- 
kehrsamt fŭr Tirol », Innsbruck. 


Nekrologo 


Jus mortis K-do 

Juan Lluch (Sal-ano 18.836J 

el Valencio, post longa malsano. 

Li estis nur 18-jara, tre konata sportulo. 
Li estis ankaŭ aliĝinta la Kongreson. 
Honoron al lia memoro I 

O. K. K. 


MCorespondado 

Brazilio. 

K-do Consantino Carvalho , ŝtato S. Paulo. 
Monte Aprazivel, dez. kor. per PI k L. 

Kanariaj Insuloj. 

K-do Juan Sanlana Melian , J. Y. K. n. 24, 
Las Palmas , Puerto de la Luz, Canarias, dez. 
interŝ. PI kun Ĉ1 Gek-doj, L pri sociaj temoj. 

Nederlando. 

K-do J. H. Danebroek , « Graaf Floris », 

Bekslaan 13, Vogelenzang-Bloemendaal , dez. kor. 
per PI. 

K-do J. Kanij , Karel de Geerstr. 37, Dcn 
Ilaag , dez. kor. k interŝ. PI kun ĉl. Gek-doj 
pĉt. Resp. gar. 

Svedio. 

Mezaĝa prolet-esperantisto dez. kor. kun 
prolet-esp-istino aŭ esp-isto, prefere el Aŭstrio. 
Baldaŭan resp. atendas K-do B. Jos. Jansson , 
Mora Noret. 


Gek-doj ĉiulandaj ! Sendu al lab. 
grupo por propag.-ckspozicio multajn 
poŝtaĵojn. Resp. gar. Sekret. : II. Sliekel , 
Gasthuisvest 31, Haarlem , Nederlando. 


MtAL MMMO- JPMtOGJRAk 3MO 

28 . VII.: Tour Eiffcl (1.389 m.), 15.30-16.00 h., 
kabaredo k parolado. Lvon-la-Doua (463 m.), 
20 . 10 - 20 . 20 . 

29 . VII: Lille, PTT Nordo, 9.45-10.00. 

4 .VIII: Stockholm (426 m.) k ĉiuj svedaj 
sendstacioj, 20.00-20.45, malfermo de la 26-a 
Kongreso kun i.a. parolado de Privat. 

Minsk disaŭdigos kiel ĝis nun, en ĉiuj paraj 
tagoj de la monato. 

La 15-an de aŭgusto geedziĝos : 

K-do V. SCHNEIDEB, Sulzgries (Germ.) 
k K-dino GB. VAN ESSEN , N. Niedorp 
(II olando). 

Adreso: N. Niedorp (ĝis la 16-a de aŭg.); 
posle: Sulzgries b. Esslingen. 


Jam estas havebla en esperanta traduko 
de K. FRODING 

la plej emocia k pripensiga romano de 
Upton Sinclair: 

ĜIHIK HIGINS 

(Jimmie Higgins) 

372 paĝoj. Form. 13 X 19. Prezo : 
broŝ. 22.— fr. ; bind. 29.50 fr. fr. — La 
dua volumo de VA.D.L.E.L. serio ! 
Liverota al ADLEL-anoj, nur se ili 
almenaŭ pagis la duan kotizo-parton. 

S.A.T., 67, avenue Gambella , Paris XX. 


PER UIDO HRNU ESPERANTON 


& jl 




Ll PAR0LAS Al U M0ND0 


■t«r rrt«i «*•» 


Esperanta Kvartetludo, uzinda por inslruo 
(ĝi paroligas nepre la komencantojn !). Inventis 
la Apeldorna « onklo Vilhelmo ». Prezo afrankite: 
6.70 /r. /rankoj. 

SAT , 67, avenue Gambetia , Paris 20. 


























































